Mööda hommikust auguslist Paldiski maanteed sõites taban ennast mõttelt, et iga 25 meetri tagant haigutav 3x3 meetrit väljakaevatud auk(3 reast on 2 üles kaevatud just  sellisel imelisel viisil) pole siis lihtsalt teedeehitajate kiusu pärast, vaid tegelikult on selle tegevuse taga väga kindel siht.    Konspiratsiooniteooria 1:     Kesklinna ümbrus(Toompuiestee, Mere puiestee, Tartu mnt) on auke ühtlaselt täis kaevatud, et mõtteline vaenlane saaks enne Toompeale jõudmist tagasi lüüa. Sobivad ju kaevatud augud nii kaevikuteks kui ka  kavalateks lõksudeks, kui aukusid ümbritsevad hoiatusmärgid ning tarada maha võtta.    Tegu on Erna retke vaimus ja Tallinna linnavalitsuse paremate peade poolt välja mõeldud taktikalise linnasissisõjamängu "Tallinn põle(b) vaenlase jaoks", kus vaenlase rolli etendavad lihtsad linnakodanikud, linnakülalised ja loomulikult teisest-Eestist tulijad.    Mängu teine etapp on lõbus allveeblokaad Soomes tulevate laevade vastu, kus peamistele laevateedele seatakse osavalt peidetud lõksud ning  linnaametnikest ning päästametist mobiliseeritud väikesed piraatlaevad, kes korjavad edukalt lõksu läinult laevalt saagi kokku. Ei saa ju maismaalt hästi kaitstud linna jätta mere poolt kaitsmata?    Konspiratsiooniteooria 2:    3x3 meetrit väljakaevatud augud on ideaalne kiviaegne lõks mammuti jaoks. Eriti kui selle põhja paigutada otsast teritatud vai ning teedeehitajad annavad oma välimuselt kiviajainimese mõõdu välja küll.        Hoopis keerulisem küsimus on see, kus kavatseb võtta linnavalitsus mammuti või elevandi. Lähim elevant asub Tallinna loomaaias ning nagu meediast on kuulda on elevandimaja nii halvas seisus, et varsti pääseb elevant jooksu. Kindlasti on linnajuhtidele jäänud silma ka  Peterburis leidnud vahejuhtum, kus elevant jooksis minema või siis  kitse põgenemissaaga Tallinna loomaaiast    tallinn - suurte aukude linn,